আবু বকর তখন ভাবছিলেন অন্য কথা। ভাবছিলেন, কেমন করে তিনি তোমার কথা শোনবেন? তোমার কি মনে পড়ে না ওহুদ যুদ্ধের কথা। তোমার স্ত্রী তাঁর প্রিয় সাহাবীর কলজে চিড়ে খেয়েছিল। মুজাহিদদের নাক, কান কেটে তা দিয়ে মালা বানিয়ে সেই মালা পরে আনন্দে নৃত্য করেছিল। তুমি তার স্বামী এবং তাকে যুদ্ধে তুমিই টেনে এনেছিলে। এসব কথা মনে এলে কেউ কি কথা বলতে পারে? প্রকাশ্যে বললেন, ‘মুহাম্মদ আল্লাহর রাসূল। তিনি যদি তোমার কথা কানে না নেন তবে আমরা তোমার কোন কথারই জবাব দিতে পারবো না। তুমি কি শোননি, তিনি বলেছেন, ‘আল্লাহ এক, তিনি ছাড়া কোনো উপাস্য নেই। যদি শুনে থাকো তবে রাসূলের শত্রু কেন হলে?’